Document ID: 31994D0012

KOMISSION PÄÄTÖS,
tehty 21 päivänä joulukuuta 1993,
yleisen yleiseurooppalaisen solukkojärjestelmäisen digitaalisen maanpäällisen matkaviestinliikenteen puhelintekniikan soveltamisvaatimuksia koskevasta yhteisestä teknisestä sääntelystä (94/12/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon telepäätelaitteita ja niiden vaatimustenmukaisuuden vastavuoroista tunnustamista koskevan jäsenvaltioiden lainsäädännön lähentämisestä 29 päivänä huhtikuuta 1991 annetun neuvoston direktiivin 91/263/ETY(1), sellaisena kuin se on muutettuna direktiivillä 93/68/ETY(2), ja erityisesti sen 6 artiklan 2 kohdan,
sekä katsoo, että
komissio on toteuttanut direktiivin 91/263/ETY 14 artiklassa määritellyn menettelyn mukaisesti ja erityisesti päätelaitteiden hyväksymistä käsittelevän komitean (ACTE) 23 päivänä huhtikuuta 1992 antaman lausunnon mukaisesti sellaiset päätelaitetyypit yksilöivän toimenpiteen, joiden osalta nämä yhteiset tekniset määräykset ovat tarpeen, sekä määritellyt näiden määräysten soveltamisalan,
toimivaltainen standardointielin on valmistellut yhdenmukaistetut standardit, joilla pannaan täytäntöön sovellettavat olennaiset vaatimukset,
komissio on tehnyt ACTE-komitealle tämän lausuntoa varten ehdotuksen tarvittavista toimenpiteistä direktiivin 91/263/ETY 6 artiklan 2 kohdan toisen luetelmakohdan mukaisesti,
komission on annettava direktiivin 91/263/ETY 6 artiklan 2 kohdan toisen luetelmakohdan mukaisesti vastaavat yhdenmukaistetut standardit, joilla pannaan täytäntöön yhteisiksi teknisiksi määräyksiksi muutettavat olennaiset vaatimukset, ja
tässä päätöksessä annetut yhteiset tekniset määräykset ovat ACTE-komitean 28 päivänä syyskuuta 1993 antaman lausunnon mukaisia,
ON TEHNYT TÄMÄN PÄÄTÖKSEN:
1 artikla
1. Tätä päätöstä sovelletaan päätelaitteisiin, jotka on tarkoitus liittää yleiseen yleiseurooppalaiseen solukkojärjestelmäisen digitaalisen maanpäällisen matkaviestinliikenteen verkkoon 2 artiklan 2 kohdan mukaisesti.
2. Tässä päätöksessä nämä yhteiset tekniset määräykset kattavat puhelintekniikan soveltamisvaatimukset, joita sovelletaan solukkojärjestelmäisen maanpäällisen matkaviestinliikenteen laitteisiin sellaisen yleisen yleiseurooppalaisen solukkojärjestelmäisen digitaalisen maanpäällisen matkaviestinliikenneverkon 1 vaiheen osalta, johon kuuluu pysyvä mudulaatiosuojus ja joka toimii 900 MHz:n kaistalla, kun kanavaerotus on 200 KHz, sekä kantaa kahdeksan kokonaista liikennekanavaa kantoaaltoa kohti TDMA-periaatteen mukaisesti.
2 artikla
1. Yhteiset tekniset määräykset sisältävät yhdenmukaistetun standardin, jonka toimivaltainen standardointielin on valmistellut panemalla täytäntöön direktiivin 91/263/ETY 4 artiklan g alakohdan olennaiset vaatimukset. Viittaukset tähän standardiin ovat liitteessä.
2. Päätelaitteet, jotka ovat 1 kohdassa tarkoitettujen tämän päätöksen yhteisten teknisten määräysten mukaisia, täyttävät direktiivin 91/263/ETY 4 artiklan a ja b kohdassa tarkoitetut olennaiset vaatimukset ja muiden sovellettavien direktiivien, erityisesti neuvoston direktiivien 73/23/ETY(3) ja 89/336/ETY(4) vaatimukset.
3 artikla
Direktiivin 91/263/ETY 9 artiklassa tarkoitettujen menettelyjen suorittamiseen nimitetyt ilmoitetut laitokset käyttävät viitteessä tarkoitettua yhdenmukaistettua standardia tai varmistavat sen käytön viimeistään 1 päivänä tammikuuta 1994, kun kyseessä ovat tämän päätöksen 1 artiklan 1 kohdassa tarkoitetut päätelaitteet.
4 artikla
Tätä päätöstä ei sovelleta ennen 1 päivää tammikuuta 1995 päätelaitteisiin, jotka ilmoitetut laitokset ovat väliaikaisesti hyväksyneet ennen 1 päivää tammikuuta 1994.
5 artikla
Tämä päätös on osoitettu kaikille jäsenvaltioille.
Tehty Brysselissä 21 päivänä joulukuuta 1993.

Labels: 12
7